alexandrainst/scandi-wiki huggingface dataset:
Vorteskarv

Vorteskarv (Phalacrocorax carunculatus) er ein særs sjeldan skarveart som er endemisk til New Zealand.

Vorteskarvar er ca. 76 centimeter i lengd og veg om lag 2,5 kilogram. Fjørdrakta er i svart, med kvit underside frå strupen til undergumpen, og kvite flekker på vengfjørene som utgjer eit kvitt band på vengen når fuglen sit. Beina er lyseraude og auga har blå augering. Over nebbrota er det ein gul til oransje, naken hudflekk, og strupe og andlet får ein raud hudpose i hekketida. 

Einaste hekkestaden i verda er nokre små øyar i Marlborough Sounds mellom Nordøya og Sørøya på New Zealand.
 
Vorteskarvar hekkar i koloniar og bygg reir få meter over havoverflata. Dei legg lyseblå egg i mai til juni, normalt to egg i kullet, men eit eller tre egg førekjem. Som andre skarvar er dei fisketarar, men kan òg ta kreps og krabbe. Dei dukkar ned til 20-40 metters djupne, og kan vere under vatn opp til 1,5 minutt, typisk 45 sekund. 

Verdspopulasjonen var estimert til 350-1500 individ i 2002, og er stabil.

Kjelder 
 Barrie Heather og Hugh Robertson, The Field Guide to the Birds of New Zealand (revised edition), Viking, 2005
 BirdLife International (2012) Species factsheet: Phalacrocorax carunculatus. Henta frå http://www.birdlife.org den 28. august 2012

Referansar

Bakgrunnsstoff 

 Videoar, bilete og lydopptak av vorteskarvar hos Internet Bird Collection

Skarvfamilien
Fuglar endemiske til New Zealand
Australskarv

Australskarv (Phalacrocorax varius) er ein stor medlem av  skarvfamilien med utbreiing avgrensa til Australia og New Zealand.

Australskarvar er ca. 81 centimeter i gjennomsnittleg lengd og veg om lag 2 kilogram. Oversida er glansfull, svart, ansikt og heile undersida frå hals til undergump er kvit, men beina og ei stripe frå beina opp til oversida er i svart. Auga er grøne med blå augering og framføre auga er det ein brungul, naken hudflekk. Ungfuglar har brun overside og er brunflekkete. 

Australskarvar hekkar i det meste av kystområda av Australia, dei finst òg i innlandet av Australia der et ikkje er for tørt. På New Zealand hekkar dei meir spreidd, hovudområda er Kaipara Harbour og Hokianga Harbour på nordvestre Nordøya, dessutan spreidd på austkysten av Nordøya. På Sørøya hekkar dei i nordaustre kystområde frå Tasman Bay til Banks Peninsula, ved delar av Stewart Island/Rakiura og Fiordland. Ein finn òg hekkande australskarvar i store innsjøar.
 
Denne skarvarten er kolonihekkar og hekkar gjerne saman med andre artar som kortnebbskarv og storskarv. Hekketida er så og seie året rundt. Føda består hovudsakleg av 6 til 15 cm lange fiskar, det inkluderer flyndrer og ålar. Dei er gode dukkarar, kan vere under vatn i opp til 225 sekund og gå ned til 20 meter, mest vanleg varer dukka i 20-30 sekund med pausar på 5-10 sekund.

IUCN reknar ikkje denne arten som trua.

Kjelder 
Barrie Heather og Hugh Robertson, The Field Guide to the Birds of New Zealand (revised edition), Viking, 2005
BirdLife International (2012) Species factsheet: Phalacrocorax varius . Henta frå http://www.birdlife.org den 28. august 2012

Referansar

Bakgrunnsstoff 

Ecopains d'abord Cormorant varied Artikkel på fransk. Henta 28. august 2012
 Videoar, bilete og lydopptak av australskarvar hos Internet Bird Collection 

Skarvfamilien
Fuglar i den australske regionen
Gjødning

Gjødning eller gjødsel er materiale ein kan tilføra plantar for å gje dei fleire næringsemne enn det dei veks i allereie. Gjødningen kan blandast i jorda, slik at plantene kan take næringsemna opp gjennom røtene, eller han kan sprøytast over  plantene for at dei skal take opp næringsemna gjennom bladverket.

Gjødsel kan vera organisk, det vil seia at han inneheld organisk materiale og er karbonbasert, eller uorganisk, det vil seia at han inneheld enkle ikkje-organiske kjemiske stoff. Ein skil ofte også mellom naturgjødsel, som blir laga av naturmateriale som ekskrement eller urin, av kompost eller torv, og kunstgjødsel, som blir framstilt industrielt.

Gjødsel inneheld vanlegvis hovudnæringsstoff (nitrogen, kalium og fosfor), sekundære plantenæringsstoff (kalsium,  svovel og magnesium) og sporstoff (mikronæringsstoff) (bor, klor, kopar, jern, molybden og sink). Ein skil mellom gjødning og jordforbetringsmiddel, som skal gjera jorda meir eigna å veksa i for plantar.

Sjå òg
Guano
Land frå husdyr
Kunstgjødsel

Kjelder

Denne artikkelen bygger på «Gjødsel» frå ,  den 27. september 2016.  

 
Landbruk
Hagebruk
Pedologi
Snåsningen

Snåsningen er ei lokalavis som vert  utgjeven på Snåsa i Trøndelag fylke. Snåsningen kjem ut ein gong i veka, kvar onsdag, men ikkje om sommaren. Avisa vart starta i 1995 av Lothar Viem og seld til Trønder-Avisa i september 2010. Avisa har jamleg artiklar på sørsamisk.

Opplag
Stadfesta netto opplagstal frå Norsk Opplagskontroll og Landslaget for Lokalaviser.
2004: 1 682
2005: 1 663
2006: 1 633
2007: 1 635
2008: 1 647
2009: 1 610
2010: 1 575
2011: 1 611

Referansar

Bakgrunnsstoff 
 Snåsningen

Norske lokalaviser
Norske aviser etter namn
Skipingar i 1995
Aviser i Trøndelag
Snåsa kommune
Sørsamisk språk
Dainis Kūla

Dainis Elmarovits Kūla () er ein latvisk, tidlegare friidrettsutøvar frå Tukums, som tevla i spydkast. Kūla, som representerte Sovjetunionen, vart olympiameister i øvinga i Moskva i 1980. Sin personlege rekord med den gamle spydtypen, 92,06 m, sette han få veker etter Moskva-olympiaden.

Aktiv
Kūla hadde i forkant av OL 1980 kasta spydet over 90 meter, så han høyrde til det absolutte favorittsjiktet. I kvalifiseringa i Moskva kasta han 85,76 meter, det tredje lengste kastet. Etter andre omgang i finalen leia Wolfgang Hanisch med eit kast på 86,72 m, inntil Kūla tok over leiinga med eit kast på 88,88 m. I fjerde omgang la han på til 91,20, noko som heldt til gullmedalje framom landslagskameraten Aleksandr Makarov på sølvplass.

Under EM 1982 kom Kūla på fjerde plass. Året etter tok han bronse i VM i Helsingfors, to små centimeter bak sølvmedaljevinnaren Tom Petranoff frå USA. Sidan kom han ikkje på Sovjetunionen sine lag til dei store meisterskapane, før han i 1993 kunne delta for heimlandet Latvia.

Medaljar og plasseringar i internasjonale meisterskap
OL 1980 i Moskva: Gullmedalje – 91,20 m, framom Aleksandr Makarov (89,64 m)
EM 1982 i Aten: Nr 4 – 87,84 m
VM 1983 i Helsingfors: Bronsemedalje – 85,58 m,bakom Detlef Michel (89,48 m) og Tom Petranoff (85,60 m)
VM 1993 i Stuttgart: Utslått i kvalifiseringa (73,18 m)

Bakgrunnsstoff
Sports-Reference

Kjelder
Denne artikkelen bygger på «Dainis Kūla» frå ,  den 28. august 2012.  
 

Latviske spydkastarar
Sovjetiske spydkastarar
Olympiske meistrar for Sovjetunionen
Olympiske meistrar i spydkast
Medaljevinnarar under sommar-OL 1980
Sovjetiske deltakarar under sommar-OL 1980
Friidrettsutøvarar under sommar-OL 1980
Orange Blossom Special

Orange Blossom Special er det 21. albumet til countryartisten Johnny Cash. Det vart gitt ut av Columbia Records i 1965. Plata vart gitt ut på ny i 2002, då med tre bonusspor.

Songen som gav namn til albumet var «Orange Blossom Special». Den vart gitt ut som singel før albumet kom ut, og vart ein umiddelbar suksess. Når dei spelte inn denne songen, var låtskrivaren relativt ukjent. Opp til fleire andre artistar hadde gitt ut sine versjonar av han, men ingen hadde oppgitt nokon låtskrivar. Maybelle Carter kunne fortelja Cash at songen var skrive av Ervin T. Rouse, som Cash trefte seinare i karrieren, etter eit show i Miami, Florida. Dette var det fyrste albumet der «Orange Blossom Special» var kreditert med korrekt låtskrivar. Albumet inneheld òg tre Bob Dylan-songar. Desse lærte Cash frå Dylan etter ein konsert i Newport på Rhode Island. Den eine av desse songane, «Mama, You've Been on My Mind», hadde ikkje blitt gitt ut på plate før no; Dylan hadde berre spelt inn ein demoversjon av songen.

Innhald

Medverkande 
 Johnny Cash - Vokal, gitar
 June Carter - Vokal
 Luther Perkins, Norman Blake, Ray Edenton - Gitar
 Marshall Grant - Bass
 W.S. Holland - Trommer
 Bill Pursell - Piano
 Charlie McCoy - Munnspel
 Bill McElhiney, Karl Garvin - Trompet
 Boots Randolph - Saksofon

Listeplassering 

Album - Billboard (Nordamerika)

Singles - Billboard (Nordamerika)

Kjelder 

Denne artikkelen bygger på «:en:Orange Blossom Special (album)» frå ,  den 24. juli 2012.

Bakgrunnsstoff 
 Orange Blossom Special song lyrics, history, videos, fiddle tab and sheet music links 
 Luma Electronic entry on Orange Blossom Special 

Johnny Cash-album
Musikkalbum frå 1965
Columbia Records-album
Sings the Ballads of the True West

Sings the Ballads of the True West er det 22. albumet til countryartisten Johnny Cash. Det vart gitt ut av Columbia Records i 1965. "Sings the Ballads of the True West" er eit konseptalbum, og inneheld ei rekkje balladar og andre songar som handla om den Ville Vesten og gamle historier frå Sambandstatane. Plata vart gitt ut på ny i 2002, då med to bonusspor.

Innhald 
Songar utan oppgjeven komponist er laga av Cash.

Bonusspor

Medverkande 
 Johnny Cash - Vokal, gitar
 Luther Perkins - Elgitar
 Norman Blake, Jack Clement - Akustisk gitar
 Bob Johnson - Tolvstrengsgitar, fløyte, banjo, mandocello
 Marshall Grant - Bass
 W.S. Holland, Michael N. Kazak - Trommer
 Bill Pursell - Piano, cembalo
 Charlie McCoy - Munnspel
 Mother Maybelle Carter - Autoharpe
 The Carter Family, The Statler Brothers - Kor

Listeplassering 
Singlar - Billboard (Nordamerika)

Mean as Hell! 
I mars 1966 gav Columbia ut Mean as Hell! : Ballads From The True West, ein forkorta versjon av Sings the Ballads of the True West (altså, berre ei LP-plate, ikkje to, slik det var originalt).

Innhald

Listeplassering 
Album - Billboard (Nordamerika)

Kjelder 

 Luma Electronic album information for Sings the Ballads of the True West 
 Luma Electronic album information for Mean as Hell 
Denne artikkelen bygger på «:Sings the Ballads of the True West» frå ,  den 2. mai 2012.  
 

Johnny Cash-album
Musikkalbum frå 1965
Columbia Records-album
Konseptalbum
Everybody Loves a Nut

Everybody Loves a Nut er det 23. albumet til countryartisten Johnny Cash. Det vart gitt ut av Columbia Records i Sambandstatane i 1966. Omslaget var teikna av Jack Davis, ein populær teikneserieskapar.

Innspeling 
"A Cup Of Coffee" vart spelt inn 21. mars 1965. "The One On The Right Is On The Left" vart spelt inn 29. november 1965. Resten av songane vart spelt inn i januar 1966. Alle songane vart spelt inn i Columbia Recording Studio i Nashville i Tennessee.

Innhald

Medverkande 
 Johnny Cash - Vokal, gitar, munnspel
 Luther Perkins, Norman Blake - Gitar
 Bob Johnson - Gitar, fløyte, banjo
 Marshall Grant - Bass
 W.S. Holland - Trommer
 Bill Pursell - Piano
 Jack Elliott - Jodling
 The Carter Family, The Statler Brothers - Kor

Listeplassering 
Album - Billboard (Nordamerika)

Singlar - Billboard (Nordamerika)

Kjelder 

Denne artikkelen bygger på «:en:Everybody Loves a Nut» frå ,  den 11. mars 2012.  
 

Johnny Cash-album
Musikkalbum frå 1966
Columbia Records-album
Gelibolu

Gelibolu, òg kjend som Gallipoli (frå gresk Καλλίπολις, Kallipolis, «vakker by»), er ein by og eit distrikt i provinsen Çanakkale i Marmararegionen i Aust-Thrakia, den europeiske delen av Tyrkia. Byen ligg heilt sør på Gallipolihalvøya ved sundet Dardanellane, 3 km frå Lapseki på andre sida av sundet. Byen har kring 25 000 innbyggjarar (2010).

Den makedonske byen Kallipolis vart grunnlagd på 400-talet fvt. Byen har ei rik historie som marinebase for forskjellige herskarar. Keisar Justinian I bygde festningsverk i Gallipoli og nokre austromerske ruinar er framleis synleg her. Etter at forsvarsverka i byen vart øydelagde av eit jordskjelv vart han erobar av tyrkarane i 1354 og vart ein del av Det osmanske riket i Europa. 

I 1854 vart Gallipoli okkupert av franske og britiske styrkar under Krimkrigen. Mange soldatar døydde der av kolera og ligg gravlagd på ein lokal gravplass. Bulgararane truga byen under den første balkankrigen. Under den første verdskrigen vart byen åstad for mange slag under Gallipolifelttoget. Byen vart okkupert av grekarar i 1920-1922, men gjeven attende til Tyrkia då den tyrkiske sjølvstendekrigen var over.

Kjelder
Denne artikkelen bygger på «Gelibolu» frå ,  den 29. august 2012. 
 oppgav desse kjeldene:

Byar i Tyrkia
Busetnader i provinsen Çanakkale
Hamnebyar ved Marmarahavet
Dardanellane
Kystbusetnader i Tyrkia
Busetnader grunnlagde på 400-talet fvt.
Erdek

Erdek (tidlegare Artàke, Αρτάκη gresk) er ein by og eit distrikt i provinsen Balıkesir i Marmararegionen i Tyrkia. Han har kring 20 000 innbyggjarar (2010). Han ligg langs nordsida av Edrekbukta, sør for Marmarahavet og er ein feriestad som er populær hos tyrkarane. Området har kupert og skogkledd terreng. Her er òg olivenlundar som dannar ei av dei største næringane i distriktet. 

Det er båtsamband til Istanbul frå Erdek, ein tur som tek kring to timar. 

Kyzikos er ein kjend arkekologisk stad like søraust for Erdek. 

Erdek marienbase ligg her.

Kjelder
Denne artikkelen bygger på «Erdek» frå ,  den 29. august 2012. 
 oppgav desse kjeldene:

Bakgrunnsstoff
Erdek.com

Byar i Tyrkia
Feriestader i Tyrkia
Busetnader i provinsen Balıkesir
Hamnebyar ved Marmarahavet
Kystbusetnader i Tyrkia
Gazipaşa

Gazipaşa er ein by og eit distrikt i provinsen Antalya ved kysten av Middelhavet, sør i Tyrkia, 180 km aust for byen Antalya. Gazipaşa er eit roleg, landleg distrikt, kjend for bananar, appelsiner og ein internasjonal lufthamn. Gazipaşa grensar til Alanya i vest, Sarıveliler i nord og Anamur i aust.

Bakgrunnsstoff
 Offisiell nettstad 

Busetnader i provinsen Antalya
Byar i Tyrkia
Kystbusetnader i Tyrkia
Akçakoca

Akçakoca er ein by og eit distrikt i provinsen Düzce, i Svartehavsregionen i Tyrkia, ligg om lag 200 km aust for Istanbul. Byen er kalla opp etter ein tyrkisk herskar på 1300-talet som erobra området for Det osmanske riket. 

Av turistattraksjonar i distriktet finn ein strender og ruinane av ei lita borg. Det vert dyrka ein del hasselnøtter i området.

Kjelder
Denne artikkelen bygger på «Akçakoca» frå ,  den 29. august 2012.

Bakgrunnsstoff
 Offisiell nettstad 
 Kommunen si offisielle nettside 

Busetnader i provinsen Düzce
Tyrkiske hamnebyar ved Svartehavet
Kystbusetnader i Tyrkia
Byar i Tyrkia
Çaycuma

Çaycuma er ein by og eit distrikt i provinsen Zonguldak i Svartehavsregionen i Tyrkia. Distriktet har kring 115 000 innbyggjarar, medan sjølve byen har kring 20 000 (2009). Çaycuma er kjend i Tyrkia for yogurten som vert produsert her.

Kjelder

Denne artikkelen bygger på «Çaycuma» frå ,  den 29. august 2012. 
 oppgav desse kjeldene:

Busetnader i provinsen Zonguldak
Byar i Tyrkia
Çeşme

Çeşme er ein kystby og det administrative senteret i distriktet med same namn heilt vest i Tyrkia. Han ligg på Karaburunhalvøya og er ein populær feriestad. Byen har kring 20 000 innbyggjarar og ligg 85 km. vest for İzmir. Çeşme grensar til Karaburun i nord og Urla i aust, alle i provinsen Izmir. 

I antikken hadde byen namnet Kysos (Κύσος). 

Byen er dominert av Çeşmeborga, bygd under regjeringstida til den osmanske sultanen  Bayezid II.

Kjelder
Denne artikkelen bygger på «Çeşme» frå ,  den 29. august 2012. 
 oppgav desse kjeldene:

Bakgrunnsstoff
Çeşme kommune 
Informasjon om Çeşme 
Bilete av Çeşme

Feriestader i Tyrkia
Tyrkiske hamnebyar ved Egearhavet
Busetnader i provinsen Izmir
Turistmål i provinsen Izmir
Kystbusetnader i Tyrkia
Kemer

Kemer er ein ferieby og eit distrikt i provinsen Antalya ved kysten av Middelhavet i Tyrkia, 40 km vest for byen Antalya langs Den tyrkiske rivieraen.

Kemer ligg ved Antalyabukta og har ei 53 km lang kystlinje med Taurusfjella bak. Kysten har eit typisk varmt, tørt middelhavsklima. Fram til tidleg i 1980-åra var området eit roleg, landleg distrikt, men i dag er Kemer og kystlandsbyane ein viktig del i turistindustrien i Tyrkia.

Kemer var kalla Eski Köy (Gammal landsby) fram til 1916 - 1917, då ein 23 km lang steinmur vart bygd for å veren byen frå flaum frå fjellelvane, som var eit stadig problem. Namnet Kemer syner til desse murane.

Fram til 1960-åra var det ikkje vegsamband til Kemer og distriktet var berre tilgjengeleg med båt. Utviklinga i området skaut først fart då vegen kom.

Klima
Kemer har eit varmt middelhavsklima med særs varme, lange og tørre somrar og kjølige, regnfulle vintrar. Midt på sommaren når temperaturen ofte 40 °C.

Kjelder

Denne artikkelen bygger på «Kemer» frå ,  den 29. august 2012. 
 oppgav desse kjeldene:

Byar i Tyrkia
Den tyrkiske rivieraen
Kystbusetnader i Tyrkia
Busetnader i provinsen Antalya
Turistmål i provinsen Antalya
Belen i Hatay

Belen er ein by og eit distrikt i provinsen Hatay i Middelhavsregionen sør i det sentrale Tyrkia.

Distriktet består av den vesle byen Belen og omkringliggande landsbyar i dei skogkledde fjellsidene av Nurfjella. Den syriske porten er hovudruta gjennom fjella og går til kystbyen İskenderun på andre sida. Fjellovergangen er ein av hovudvegane mellom Anatolia og Midtausten. 

Belen vart ein del av Det osmanske riket i 1516 etter slaget ved Mercidabık. Osmanarane hadde ein vaktstasjon her som overvaka passet. I lag med resten av Hatay vart Belen ein del av Tyrkia i 1939.

Kjeldes
Denne artikkelen bygger på «Belen, Hatay» frå ,  den 29. august 2012.  
 

Busetnader i provinsen Hatay
Byar i Tyrkia
Saray i Tekirdağ

Saray er ein by og eit distrikt i provinsen Tekirdağ i den europeiske delen av Tyrkia. Byen har kring 20 000 innbyggjarar. Han ligg 140 meter over havet.

Saray grensar i nord til Vize, i aust til Çatalca, i sør til Çerkezköy og i vest til Çorlu.

Saray ligg 78 km nord for Tekirdağ. Området er stort sett flatt og får vatn frå elva Ergene. Fjella Strandzha (Yıldız Dağları) starta nordaust i distriktet.

Byen byrja å vekse då den nærliggande byen Edirne vart hovudstad i Det osmanske riket.

Kjelder

Denne artikkelen bygger på «Saray, Tekirdağ» frå ,  den 29. august 2012. 
 oppgav desse kjeldene:

Bakgrunnsstoff
Offisiell nettstad  

Thrakia
Busetnader i provinsen Tekirdağ
Byar i Tyrkia
Alaca

Alaca er ein av dei største byane i provinsen Çorum i Svartehavsregionen i Tyrkia. Han ligg 52 km frå byen Çorum, langs vegen frå kysten av Svartehavet til det sentrale Anatolia. Byen har kring 20 000 innbyggjarar (2010). 

Den gamle hettitisk busetnaden Alacahöyük låg i distriktet Alaca.

Kjelder
Denne artikkelen bygger på «Alaca» frå ,  den 29. august 2012. 
 oppgav desse kjeldene:

Bakgrunnsstoff
Offisiell nettstad
Kommunen si offisielle nettside

Busetnader i provinsen Çorum
Byar i Tyrkia
Gerede

Gerede er ein by og eit distrikt i provinsen Bolu i Svartehavsregionen i Tyrkia. Han ligg langs hovudvegen mellom Istanbul og Ankara (om lag 150 km frå Ankara). Han har kring 20 000 innbyggjarar (2009), medan distriktet har kring 40 000. Byen ligg 1450 meter over havet. 

Gerede ligg i eit fjellområde med furukledde fjellsider. Klimaet er kaldt og vått, med ein del snø om vinteren. Vegane kring Gerede er ofte plaga med tåke, regn og glatte vegar. 

Gerede vart grunnlagd under Det osmanske riket og vart på 1500-talet vitja av reisaren Evliya Çelebi, som då skildra at byen hadde 1000 hus, 10 moskear og ein militærbase.

Kjelder
Denne artikkelen bygger på «Gerede» frå ,  den 29. august 2012.

Bakgrunnsstoff

Busetnader i provinsen Bolu
Byar i Tyrkia
Devrek

Devrek er ein by og eit distrikt i provinsen Zonguldak i Svartehavsregionen i Tyrkia. Han vart grunnlagd som Hamidiye i sanjaken Bolu. Devrek vart ein del av provinsen Zonguldak den 14. mai  1920. Devek ligg 86 meter over havet og har kring 20 000 innbyggjarar. 

Devrek er kjend for sin simit, som er eit slags rundstykke med sesamfrø på.

Kjelder
Denne artikkelen bygger på «Devrek» frå ,  den 29. august 2012. 
 oppgav desse kjeldene:

Bakgrunnsstoff
Offisiell nettstad 

Busetnader i provinsen Zonguldak
Byar i Tyrkia
Akdağmadeni

Akdağmadeni er ein by og eit distrikt i provinsen Yozgat i Sentral-Anatolia i Tyrkia. Byen har kring 20 000 innbyggjarar, medan distriktet har kring 60 000.<

Kjelder

Denne artikkelen bygger på «Akdağmadeni» frå ,  den 29. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Byar i Tyrkia
Busetnader i provinsen Yozgat
Kaman i Kırşehir

Kaman er ein by og eit distrikt i provinsen Kırşehir i Sentral-Anatolia i Tyrkia. Byen har kring 20 000 innbyggjarar, medan distriktet har kring 60 000..

Kjelder 
 Denne artikkelen bygger på «Kaman i Kırşehir» frå , den 29. august 2012. 
 oppgav desse kjeldene:

Bakgrunnsstoff 
 Offisiell nettstad 
 Kommunen si offisielle nettside 

Byar i Tyrkia
Busetnader i provinsen Kırşehir
Serinyol

Serinyol er ein by i det sentrale distriktet Antakya i provinsen Hatay i Tyrkia. Byen har kring 15 000 innbyggjarar (2011). 

Han ligg aust for Nurfjella, som ligg mellom Middelhavet og Amikdalen. Han ligg 18 km nord for Antakya. 

Busetnaden vart grunnlagd på 1800-talet av adyghe-folk som flykta frå Russland. Mellom 1918 og 1938 var han under fransk okkupasjon. 

Hovudnæringane i Serinyol er oliven, bomull, sitrus og grønsaker.

Kjelder 
 Denne artikkelen bygger på «Serinyol» frå , den 29. august 2012. 
 

Busetnader i provinsen Hatay
Byar i Tyrkia
Kozluk

Kozluk, tidlegare Hazzo eller Hazo, er eit distrikt i provinsen Batman i Tyrkia. Byen har kring 20 000 innbyggjarar.

Kjelder
Denne artikkelen bygger på «Kozluk» frå ,  den 29. august 2012.  
 

Busetnader i provinsen Batman
Byar i Tyrkia
Bulanık

Bulanık er ein by og eit distrikt i provinsen Muş i Aust-Anatolia i Tyrkia.  Byen har kring 20 000 innbyggjarar.

Kjelder
Denne artikkelen bygger på «Bulanık» frå ,  den 29. august 2012.  
 

Busetnader i provinsen Muş
Byar i Tyrkia
Sarıkaya

Sarıkaya er ein by og distrikt provinsen Yozgat i Sentral-Anatolia i Tyrkia. Byen har kring 20 000 innbyggjarar, medan distriktet har opp under 60 000 innbyggjarar. Byen er kjend for varmekjeldene sine og dei tilknytte bada.

Kjelder
Denne artikkelen bygger på «Sarıkaya» frå ,  den 29. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Busetnader i provinsen Yozgat
Byar i Tyrkia
Kulu

Kulu er ein by og distrikt provinsen Konya i Sentral-Anatolia i Tyrkia. Byen har kring 25 000 innbyggjarar (2011), medan distriktet har kring 55 000 innbyggjarar.

Mange tidlegare innbyggjarar bur i dag i utlandet, som Tyskland, Danmark og Sverige. Kulu ligg om lag 110 km frå Ankara og 150 km frå byen Konya. Fredrik Reinfeldt vitja ein gong byen.

Klima
Kulu har eit halvtørt klima med varme og tørre somrar og kalde og snørike vintrar.

Kjelder

Denne artikkelen bygger på «Kulu, Konya» frå ,  den 29. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Busetnader i provinsen Konya
Byar i Tyrkia
Şarkışla

Şarkışla er ein by i provinsen Sivas i Sentral-Anatolia i Tyrkia. Byen har kring 20 000 innbyggjarar, medan distriktet har kring 40 000 innbyggjarar. 

Aşık Veysel, ein av dei mest kjende tyrkiske diktarane og folkemusikarane på 1900-talet kom frå denne byen.

Kjelder

Denne artikkelen bygger på «Şarkışla» frå ,  den 29. august 2012.  

Busetnader i provinsen Sivas
Byar i Tyrkia
Korkuteli

Korkuteli er eit distrikt i provinsen Antalya i Middelhavet i Tyrkia, 56 km nordvest for byen Antalya. I antikken vart byen kalla Isionda, Isindos, Pisinda eller Sinda.

Byen ligg vest i Taurusfjella, ovanom Middelhavet. Hovudnæringa i byen er i dag hovudsakleg fruktdyrking.

Kjelder
Denne artikkelen bygger på «Korkuteli» frå ,  den 29. august 2012.  
 

Busetnader i provinsen Antalya
Byar i Tyrkia
Oltu

Oltu  (georgisk ოლთისი,  Oltisi; armensk Ողթիկ, Voght'ik; russisk Олти, Olti) er ein by og eit distrikt i provinsen Erzurum i Aust-Anatolia i Tyrkia. Byen har kring 20 000 innbyggjarar. 

Olti er første gongen nemnd i skriftlege kjelder på 900-talet, men busetnaden er langt eldre enn det. 

Oltu ligg i Oltudalen, som er ei sideelv til Çoruh-elva, nordaust i Tyrkia. Dalen er omgjeve av høge fjell, mellom anna Akdağ på 3030 moh. Den årlege middeltemperaturen er 10,2 °C.

Kjelder
Denne artikkelen bygger på «Oltu» frå ,  den 29. august 2012. 
 oppgav desse kjeldene:

Bakgrunnsstoff
 Oltu 

Busetnader i provinsen Erzurum
Byar i Tyrkia
Geyve

Geyve er ein by og eit distrikt i provinsen Sakarya i Marmararegionen i Tyrkia. Byen har kring 20 000 innbyggjarar.

Kjelder
Denne artikkelen bygger på «Geyve» frå ,  den 29. august 2012.  
 

Busetnader i provinsen Sakarya
Byar i Tyrkia